  Туспуктэм: Руслан Нуриахметов Майя Бывальцева Дышетскисьёслэн огъяросси олимпиадазылэн йылпумъян люкетаз Удмуртиысь 99 нылъёс но пиос пыриськизы. Ньылез вормисьлэсь дипломзэ басьтӥзы, 43-ез - призёрлэсь. Со сярысь элькунысь дышетонъя но тодосъя министерстволэн пресс-службаез ивортӥз. Олимпиада оглом 23 предметъёсъя ортчиз. Экономикая но математикая 20 номеро лицейысь Ульяна Авдеева эрикрад (прааво) ӧрын вормиз, 25 номеро лицейсь Софья Ехлакова но Софья Бусыгина – экология, 31 номеро школаысь Амир Фазлеев – технология. «Элькунысь школаосын трос аръёс ӵоже ини Дышетскисьёслэн огъяросси олимпиадаязы умой дасясько. 2022-2023 дышетскон арын пыриськонлэн пайдалыкез 47,5 процент луиз. Тужгес трос пыриськисьёс но тужгес пайдаё командаос луизы физкультурая командаос – 20 адями, экологияя – 15 адями, географияя – 12 адями но технологияя – 10 адями» Элеонора Симушина, Удмуртиысь дышетонъя но тодосъя министерствоысь шоръёзо но школалэсь азьвыл дышетонъя ёзэтлэн кивалтӥсез Ватсалом, олимпиада ньыль люкетэн мынэ: школа, муниципалитет, улосвыл но йылпумъясь люкетъёс. Йылпумъясь люкетын басьтэм диплом 4 ар кужымаз луэ но олипиадалэн ӧрезъя Россиысь котькыӵе университетэ эскеронъёстэк пырыны луонлык сётэ (шоръёзо шкоалез быдтон йылпумъянъёсъя аттестат ванен). Тодэ вайытом, 22-тӥ но 23-тӥ куартолэзе Удмуртиысь школаосын чиныглиос перпуметӥзэ жингыртозы. Тегъёс: пиналъёс школаос Олимпиада Удмуртия  